**ՇՆՈՐՀԱՎՈՐ ՀԱՆՐԱՊԵՏՈՒԹՅԱՆ ՏՈՆ**

Զանգեր ղօղանջէ’ք,  
Սրբազան քաջերին կանչէք  
Այս արդար պատից։  
Սերունդներ, դուք ձեզ ճանաչէք,  
Սարդարապատից....  
Մայիսը հայ ժողովրդի համար հաղթանակների, մաքառումների ու հերոսացման խորհրդանիշ ունի` Ավարայրից մինչև Սարդարապատ, Բաշ-Ապարան ու Ղարաքիլիսա, մինչև Շուշի: Ծանր, արյունաքամ մարտերի ժամանակ հայ ժողովրդին հաջողվեց հաղթել թշնամուն և այդ հաղթանակներով դնել Հայաստանի առաջին Հանրապետության հիմնաքարը: Անցան տարիներ, և հայ ժողովուրդը շարունակեց մայիսյան հաղթարշավը՝ մայիսը վերջնականապես ամրագրելով մեր պատմության մեջ որպես հաղթանակաբեր ամիս:  
Փա'ռք ու պատիվ քեզ, հա'յ ժողովուրդ, քեզ բազկի ուժ, անառիկ կամք և խաղաղություն: Թող շարունակվի մայիսյան հաղթարշավդ գիտության, կրթության, մշակույթի և մարզական ամենատարբեր ձեռքբերումներով:

Շնորհավոր Հանրապետության տոն:

Հարգանքով՝ Չարենցավան համայնքի ղեկավար Հակոբ Շահգալդյան